da en en en fr de da id da sv da da da fr da da da da en da da da da da da da da en en
Giver modstanderen falske forhåbninger - Svanholm Cricketklub
Mandag d. 21. maj 2012 kl. 23:53 af Henrik Pfaff
I Albertslund var Aliwaqas ikke regnet for meget af en gærdespiller, men han har faktisk gjort meget ved træningen og også hans kastning er langt mere stabil og både i pokalfinalen og mod Herning tog han vigtige gærder for rå omkostninger.
Og at 3. reserven vores drengestar Mads Henriksen er lovende er der jo ingen, der er tvivl om. Og da han kom til fadet i Skanderborg imponerede han dybt med 10 upåklagelige overe for 20 – og 2 med nuværende eller tidligere landsholdsstatus som ofre.
Hernings 3 førende var ude for 52. Så var det op til Hernings udlænding, den 18 årige C. Butler, der godt kan batte, men intet lykkedes rigtig for Herning i denne topkamp og holdet var ude for 101, da Hamid Shah med 5 gærder for 10 på 5 overe var for snu for Hernings nedre halvdel.
Det var Svanholms brede gærdeside, der bar holdet frem til en indledende score på 227 all out. Holdets niende gærde Sair Anjum (25), der ellers har formået stort set at gå på første bold i hver kamp i denne sæson, drejede gaflen rundt i Herning med en ottendegærdestand med Henrik Saxe, der bragte holdet op over de 220, men svanholm-hæderen må gå til Zishan Shah, der spillede en for ham særdeles nedkølet og ansvarsfuld halvleg med 66 på 101 bolde.
En svanholm-start med 3 ude for 52 var lig Hernings ditto, men Svanholm havde Zishan Shah og den køllesvingende forfremmede reserve Waqasali Yasin (31 på 21 bolde) til bl.a. at slå tre seksere, en over træerne og den slags typer havde Herning ikke.
Det er altså meget i noget, man må gætte på er en topkamp, så meget at selv de ellers så traditionspassende og hyggelige Herning-folk ikke havde overskud til et lille efterparty med modstanderen.
Svanholms skanderborgkamp på andendagen af dobbeltturen gik efter samme melodi som kampen mod Herning. Holdets 7 topfolk skrabede omkring 110 sammen og forlod arenaen og overlod den igen til Waqasali Yasin - denne gang sammen med Saad Ahmed (begge 32), der først skiltes ved 177. Svanholm endte med 196. Zameer Khan efter sigende leverede dagens smukkeste gærdespil med 45 iblandet uimodståelige drives ifølge anfører Bobby Chawla.
Skanderborg bød på deltagelse af ex-landsholdsspilleren Andy Lambert, der blev Mads Henriksens første offer i elitedivisionen. Henriksen kastede imponerende 2/20 på 10 overe med landsholdsspiller Kamran Mahmood som andet offer.
Åbningen for Skanderborg gav 34, men siden blev ingen hængende længe og Saad Ahmed ryddede op i halen med 4 for 15. Skanderborg ude for 110
Tænderfarlig pitch i Albertslund
Her efter bare tre runder i 1. division findes der ikke længere et ubesejret hold i 1. division. Toppende var Albertslund med to gevinster i lige så mange kampe. Det holdt kun til søndag, hvor Albertslund viste, at længere end ca. 25 overe mod os kan de ikke holde nogen form for damp oppe.
Pitchen kan kun beskrives som tandlægens eldorado – bolde på god længde steg lige op i ansigtet på gærdespillerne og boldene seamede til alle sider. Vor debuterende 1. divsionskaster Zeshan Shah havde en pragtfuld dag, mens han fik bolden (eller bolden gjorde det bare) til at gøre alle mulige kunststykker
På trods af det åbenlyst var med gebisset som indsats at batte gjorde adskillige det alligevel uden hjelm, bl.a. vor anfører Bobby Malik, der med sin første større score længe (63) bar sit hold. Noget af tiden sammen med exlandsholdsspiller Rohit Kaneya (28) i årets første optræden.
Albertslunds indledende194 lignede ved 6 ude for 105 en hurtig overstået kamp. Mursal Butt (44) førte dog an i en halvleg på 194 – Bobby Chawlas genopstandne bror Rocky 4 for 28. Svanholm passerede for 7 gærder.